**Κάλεσμα για βέλτιστες πρακτικές πολιτικής για τα παιδιά**

**Τα παιδιά είναι το μέλλον μας.**

Με την ευκαιρία της Παγκόσμιας ημέρας του παιδιού στις 20 Νοεμβρίου 2020, η πολιτική ομάδα μας ―σε συνεργασία με το Ίδρυμα Ευρωπαϊκών Προοδευτικών Σπουδών (FEPS)— διατύπωσε την [πρόταση εγκαθίδρυσης μια «Ένωσης των παιδιών»](https://towards-a-child-union.formstack.com/forms/call4childunion) με γενικό σκοπό την εξάλειψη των στερήσεων των παιδιών και την προαγωγή ίσων ευκαιριών για όλα τα παιδιά εντός της Ευρωπαϊκής Ένωσης, μέσω των εξής:

* της ταχείας έναρξης ισχύος της ευρωπαϊκής πρωτοβουλίας «Εγγύηση για τα παιδιά»,
* της ανάπτυξης ενός επενδυτικού πλαισίου για τα παιδιά της Ευρώπης, αρχής γενομένης από τον ορθό σχεδιασμό της χρηματοδότησης του μέσου NextGenerationEU,
* της μέριμνας για την ισότιμη συμμετοχή όλων των παιδιών σε ποιοτική προσχολική αγωγή και φροντίδα.

Το κάλεσμα έχουν υπογράψει οργανισμοί τοπικής αυτοδιοίκησης, ευρωβουλευτές, βουλευτές των εθνικών κοινοβουλίων, πανεπιστημιακοί, λοιποί επαγγελματίες και απλοί πολίτες.

Όλοι γνωρίζουμε ότι η κατάσταση των παιδιών στην Ευρωπαϊκή Ένωση έχει επιδεινωθεί ιδιαίτερα εξαιτίας της πανδημίας COVID‑19 και ότι η ανάληψη άμεσης δράσης αποτελεί βασικό πολιτικό αίτημα της πολιτικής μας οικογένειας.

Στο πρόσφατα εγκριθέν Σχέδιο δράσης για την εφαρμογή του Ευρωπαϊκού πυλώνα κοινωνικών δικαιωμάτων ορίζεται ότι, από τα 15 εκατομμύρια άτομα που πρέπει να απαγκιστρωθούν από τη φτώχεια ή τον κοινωνικό αποκλεισμό έως το 2030, τουλάχιστον τα 5 εκατομμύρια θα πρέπει να είναι παιδιά. Για τον σκοπό αυτό, τα κράτη μέλη που πλήττονται περισσότερο από την παιδική φτώχεια καλούνται να επενδύσουν τουλάχιστον το 25 % των πόρων του ΕΚΤ+ στην καταπολέμηση της φτώχειας και του κοινωνικού αποκλεισμού, εκ των οποίων το 5 % σε ειδικά μέτρα κατά της παιδικής φτώχειας. Απομένει να διαπιστωθεί εάν αυτό θα εγκριθεί από το Συμβούλιο.

Αυτός είναι άλλωστε ο λόγος για τον οποίο, το έτος 2021, θα θέλαμε να πραγματοποιήσουμε μια εκστρατεία πολιτικής και επικοινωνίας υπέρ της εγκαθίδρυσης μιας «Ένωσης των παιδιών», μέσα από τη δράση και την υποστήριξή σας. Είστε οι καλύτεροι πρεσβευτές μας, καθότι βρίσκεστε στην πρώτη γραμμή της εφαρμογής πολιτικών επί τόπου υπέρ των παιδιών. Συνεπώς, θα θέλαμε να σας καλέσουμε να μοιραστείτε τις βέλτιστες πρακτικές σας σε θέματα πολιτικών για τα παιδιά.

Οι βέλτιστες πρακτικές σας μπορεί να αφορούν τα εξής: τη διασφάλιση και την παροχή πρόσβασης περισσοτέρων σε δημόσιες υπηρεσίες παιδικής μέριμνας· τη λήψη ειδικών μέτρων για τη συμπερίληψη μειονεκτούντων παιδιών· την κατοχύρωση των νόμιμων και λοιπών δικαιωμάτων των παιδιών· την παροχή βασικού εισοδήματος για τα παιδιά ή συστήματα μεταφοράς εισοδήματος προς όφελος των παιδιών· την προώθηση των μαθησιακών αποτελεσμάτων χωρίς αποκλεισμούς, των προγραμμάτων σπουδών και μορφών μαθησιακού περιβάλλοντος που προάγουν τις δεξιότητες του 21ου αιώνα με αποδέκτες όλα τα παιδιά· την υποστήριξη παιδαγωγικών προγραμμάτων υπέρ των εκπαιδευτικών και του λοιπού προσωπικού ως συναρμόδιων φορέων αλλαγής· την προαγωγή της δημοκρατικής συμμετοχής των γονέων και των κοινοτήτων στη μαθησιακή διεργασία.

**Οι απαντήσεις σας μπορούν να έχουν τη μορφή:**

**α) κείμενου περίπου 800 λέξεων με θέμα την άσκηση των πολιτικών για την παιδική φροντίδα στις πόλεις / περιφέρειές σας και τις πολιτικές σας απόψεις ως προς τους λόγους για τους οποίους οι πολιτικές παιδικής φροντίδας είναι σημαντικές** (θα ήταν πολύ χρήσιμο να συνοδεύσετε το κείμενό σας με φωτογραφίες ή βίντεο)·

ή / και

**β) συμπλήρωσης του ερωτηματολογίου, το οποία είναι διαθέσιμο εδώ.**

Θα σας παρακαλούσαμε να αποστείλετε τις παρατηρήσεις σας έως το τέλος Απριλίου 2021.

**Εάν έχετε ερωτήσεις, μπορείτε να μας τις θέσετε γραπτώς στην ηλ. δ/νση** **PES-Group@cor.europa.eu**

**EL**

**ΕΡΩΤΗΜΑΤΟΛΟΓΙΟ**

1. Ονοματεπώνυμο:
2. Εκπροσωπούμενος δήμος, περιφέρεια, τοπική αρχή:
3. Χώρα:
4. Ρόλος ή πολιτική θέση:
5. Μέγεθος του εκπροσωπούμενου δήμου, περιφέρειας, τοπικής αρχής *(πληθυσμός)*:
6. Αναφέρατε το ποσοστό μειονεκτούντων νοικοκυριών στην επικράτειά σας, και μεταξύ αυτών το ποσοστό των παιδιών:

*(Μειονέκτημα: π.χ. χαμηλότερο εισόδημα/ανεργία, σύμφωνα με τους εθνικούς δείκτες)*

1. Αναφέρατε το ποσοστό πολυμορφίας στην επικράτειά σας:

*(Νοικοκυριά με μεταναστευτικό υπόβαθρο)*

**Συνολικά μέτρα για την καταπολέμηση της φτώχειας των γονέων/κηδεμόνων ως μέσο καταπολέμησης της παιδικής φτώχειας**

1. Αναφέρατε τα γενικά μέτρα που ισχύουν στην επικράτειά σας για τη στήριξη των μειονεκτούντων νοικοκυριών (π.χ. εισοδηματική στήριξη, στέγη, πρόσβαση στην υγεία κλπ.)
2. Αναφέρατε κατά πόσον ισχύουν ειδικά μέτρα για τα μειονεκτούντα νοικοκυριά με παιδιά.

**Προσχολική εκπαίδευση και φροντίδα (ΠΕΦ)**

1. Ποσοστό των παιδιών ηλικίας κάτω των 3 ετών που είναι εγγεγραμμένα σε προγράμματα ΠΕΦ *(π.χ. βρεφονηπιακούς σταθμούς κλπ.)*:
2. Μεταξύ των εγγεγραμμένων παιδιών, ποσοστό:
3. σε δημόσιες υπηρεσίες *(απευθείας διαχείριση από τις τοπικές αρχές ή ανάθεση της διαχείρισης σε μη κερδοσκοπικό οργανισμό χρηματοδοτούμενο από το δημόσιο)*
4. σε ιδιωτικές υπηρεσίες *(ο κερδοσκοπικός οργανισμός αποφασίζει ελεύθερα τις τιμές, δεν παρέχεται συνεισφορά από το δημόσιο)*
5. σε μικτό σύστημα *(ιδιωτικοί κερδοσκοπικοί οργανισμοί που χρηματοδοτούνται από το δημόσιο άμεσα ή έμμεσα (π.χ. με παροχή κουπονιών στις οικογένειες)*
6. Πώς εξασφαλίζετε την ίση πρόσβαση στην ΠΕΦ για τα παιδιά ηλικίας κάτω των 3 ετών *(πολλαπλές επιλογές);*
	1. Προοδευτικά τέλη *(οι γονείς πληρώνουν ανάλογα με το εισόδημά τους)*
	2. Υποδομές/υπηρεσίες που εδρεύουν σε μειονεκτούσες περιοχές *(όπου κατοικούν μειονεκτούντα νοικοκυριά)*
	3. Δωρεάν υπηρεσίες *(για μειονεκτούντα νοικοκυριά ή για όλες τις οικογένειες για ένα ή περισσότερα έτη)*
	4. Προτεραιότητα πρόσβασης στα παιδιά από μειονεκτούντα υπόβαθρα *(κριτήρια εγγραφής που ευνοούν, π.χ., μόνες μητέρες, άνεργοι ή αναζητούντες εργασία γονείς)*
	5. Ενίσχυση της ευαισθητοποίησης μεταξύ των μειονεκτούντων γονέων σχετικά με τη σημασία της ΠΕΦ
	6. Άλλο *(διευκρινίστε)*
7. Ποια είναι η κύρια πρόκληση που αντιμετωπίζετε όσον αφορά την εξασφάλιση ίσης πρόσβασης στην ΠΕΦ για τα παιδιά ηλικίας κάτω των 3 ετών *(πολλαπλές επιλογές)*;
	1. Έλλειψη ικανής χρηματοδότησης *(από ίδιους πόρους και περιορισμένες μεταβιβάσεις από την κεντρική κυβέρνηση, πράγμα που εμποδίζει την κατασκευή υποδομών και/ή τη μείωση της οικονομικής συνεισφοράς των οικογενειών)*
	2. Κριτήρια πρόσβασης που αποθαρρύνουν τις μειονεκτούσες οικογένειες *(π.χ. θέσεις που κρατούνται αποκλειστικά για εργαζόμενους γονείς, γλωσσικοί φραγμοί για τους γονείς με μεταναστευτικό υπόβαθρο, γεωγραφική εγγύτητα κλπ.)*
	3. Έλλειψη ευαισθητοποίησης μεταξύ των μειονεκτούντων γονέων σχετικά με τη σημασία της ΠΕΦ
	4. Άλλο *(διευκρινίστε)*

**Αντίκτυπος της πανδημίας COVID-19**

1. Πώς επηρεάζει η κρίση COVID-19 την ικανότητά σας να παρέχετε ΠΕΦ σε παιδιά ηλικίας κάτω των 3 ετών *(πολλαπλές επιλογές);*
2. Μείωση των πόρων/της χρηματοδότησης από την κεντρική κυβέρνηση και των ίδιων πόρων (τοπικοί φόροι)/Μείωση των υπηρεσιών και των διαθέσιμων θέσεων
3. Μείωση της ζήτησης λόγω χρηματοοικονομικών δυσκολιών των νοικοκυριών και της συνολικής αύξησης της ανεργίας
4. Άλλο *(διευκρινίστε)*
5. Ποιες λύσεις σχεδιάζετε για τη διατήρηση/επέκταση των υπηρεσιών ΠΕΦ για παιδιά ηλικίας κάτω των 3 ετών στο πλαίσιο της ανάκαμψης;

*(Περιγράψτε)*

**Καινοτόμες πρακτικές**

1. Έχετε αναπτύξει συγκεκριμένες καινοτόμες πρακτικές με στόχο:
2. την εξασφάλιση ότι παιδιά από μεταναστευτική/χαμηλότερη κοινωνικοοικονομική θέση θα μπορούν να επωφεληθούν πλήρως από την ΠΕΦ: συμμετοχή των γονέων στα πρότυπα εκπαίδευσης των παιδιών, συμμετοχή της κοινότητας (ΜΚΟ), κατάρτιση και δικαιώματα των εργαζομένων στην ΠΕΦ, παιδαγωγικά προγράμματα χωρίς αποκλεισμούς/πρακτικές με ικανότητα αποδοχής της πολυμορφίας, της συνεργασίας και της αλληλεγγύης, σύνδεση της ΠΕΦ με άλλες υπηρεσίες πρόνοιας/προστασίας που αφορούν οικογένειες, όπως η εισοδηματική στήριξη, τα ενεργητικά προγράμματα αγοράς εργασίας, η στέγη κλπ.
3. τη βιωσιμότητα: κατασκευή οικολογικών κτιρίων, χρήση ανακυκλωμένου υλικού για τη μάθηση, βιολογικά τρόφιμα και τρόφιμα από τοπικούς παραγωγούς, περιβαλλοντική εκπαίδευση κλπ.
4. την ψηφιοποίηση: χρήση νέων τεχνολογιών για τη μάθηση και την ανάπτυξη των παιδιών και την εργασία των εκπαιδευτικών, κατάρτιση προσωπικού, αξιοποίηση ψηφιακών εργαλείων για την επικοινωνία με τους γονείς, ψηφιοποίηση των υποδομών κλπ.

*(Περιγράψτε τις πρακτικές που αναπτύχθηκαν)*

**Ο ρόλος της Ευρωπαϊκής Ένωσης**

1. Έχει συμβάλει/υποστηρίξει η Ευρωπαϊκή Ένωση τις προσπάθειές σας για εξασφάλιση ίσης πρόσβασης στην ΠΕΦ για τα παιδιά ηλικίας κάτω των 3 ετών και/ή αναπτύξει και υλοποιήσει καινοτόμες πρακτικές όσον αφορά την άρση των αποκλεισμών, τη βιωσιμότητα και την ψηφιοποίηση;

*(Περιγράψτε)*

1. Πώς θα μπορούσε η Ευρωπαϊκή Ένωση να συνδράμει στο μέλλον τις προσπάθειές σας για ίση πρόσβαση στην ΠΕΦ για τα παιδιά ηλικίας κάτω των 3 ετών και για καινοτομίες όσον αφορά την άρση των αποκλεισμών, τη βιωσιμότητα και την ψηφιοποίηση *(πολλαπλές επιλογές);*
2. Να διαθέσει ευρωπαϊκούς πόρους για τη στήριξη των τοπικών αρχών στην εξασφάλιση ίσης πρόσβασης σε ποιοτική, χωρίς αποκλεισμούς και βιώσιμη ΠΕΦ
3. Να παρέχει καθοδήγηση/τεχνική υποστήριξη για την ανάπτυξη πρακτικών
4. Να ζητήσει από τις κεντρικές κυβερνήσεις να σχεδιάσουν από κοινού με τις τοπικές αρχές δράσεις που θα χρηματοδοτηθούν/μεταρρυθμίσεις που θα υλοποιηθούν με την αξιοποίηση των ευρωπαϊκών χρηματοπιστωτικών μέσων (π.χ. Next Generation EU., Εγγύηση για τα παιδιά κλπ.) για την επέκταση των δίκαιων, χωρίς αποκλεισμούς και βιώσιμων υπηρεσιών ΠΕΦ
5. Να επανεξετάσει το Ευρωπαϊκό Εξάμηνο προκειμένου να εξασφαλίσει πως οι ειδικές προκλήσεις που αντιμετωπίζουν οι τοπικές και περιφερειακές αρχές λαμβάνονται υπόψη *(π.χ. αναθεώρηση των δεικτών ώστε να ενσωματώνουν περισσότερα αναλυτικά στοιχεία σε τοπικό επίπεδο, άμεσες διαβουλεύσεις με τις τοπικές αρχές κλπ.)*
6. Να διοργανώσει ευκαιρίες ανταλλαγής εμπειριών με άλλες πόλεις/περιφέρειες/χώρες/τον πανεπιστημιακό κόσμο
7. Άλλο *(διευκρινίστε)*